पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में ई-पास के लिए लोग तरह-तरह के तरकीब लगा रहे हैं। अंतर जिला सफर करने के लिए अजीब-अजीब मजबूरी बता रहे हैं। ई-पास के लिए पूर्णिया जिला प्रशासन के पास आने वाले एप्लिकेशन में कुछ तो सही होते हैं, लेकिन बीच-बीच में ऐसी आवेदन भी आते हैं, जिन्हें देखकर प्रशासन के अधिकारी हैरान हो जाते हैं। ऐसे ही एक दिलचस्प मामले को जिलाधिकारी राहुल कुमार ने सोशल मीडिया पर शेयर किया है, जिसमें एक लड़के ने अपने पिम्पल्स के इलाज के लिए आवेदन दिया है।
बिहार में कोरोना संक्रमण के बढ़ते प्रभाव के कारण 15 मई तक लॉकडाउन है। इस दौरान सरकार ने बेहद जरूरी काम के लिए लोगों को छूट दी है। अंतर जिला सफर करने के लिए ई-पास की जरूरत होती है, जिसके लिए रोज DM कार्यालय में सैकड़ों आवेदन आने लगे हैं, इन्हीं में से कुछ ऐसे लोग भी आवेदन कर देते हैं, जिनकी मजबूरी गैरजरूरी होती है।
पिम्पल्स के इलाज के लिए जिला प्रशासन से ई-पास की मांग
पूर्णिया के DM राहुल कुमार ने अपने ट्वीट में लिखा है कि चेहरे के पिम्पल के इलाज के लिए लोग ई-पास मांग रहे हैं। DM ने तंज कसते हुए ट्वीट में लिखा है कि भाई तुम्हारे पिम्पल का इलाज अभी इंतजार कर सकता है।
कोरोना गाइडलाइन पालन की अपील
बता दें कि राज्य में कोरोना संक्रमण की चेन को तोड़ने के लिए लॉकडाउन लगाया गया है। साथ ही राज्य के सभी लोगों से कोरोना गाइडलाइन का पालन करने की अपील की गई है। जिला प्रशासन और स्वास्थ्य विभाग कोरोना संक्रमित मरीजों के इलाज को लेकर तत्पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva bho_Deva hin_Deva zho_Hant eng_Latn